**ԹԱԼԻՆ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ՕՐՎԱ ԱՌԹԻՎ.**

**10.11.2021թ.**

**Հարգելի´ համաքաղաքացիներ.**

**Հարգելի ´գործընկերներ, ավագանու անդամներ.**

Շնորհավորում եմ Ձեզ Տեղական ինքնակառավարման մարմինների օրվա կապակցությամբ:

<< Տեղական ինքնակառավարման մասին>> ՀՀ օրենքը ընդունվել է 1996 թվականին: ՏԻՄ մարմինները հանդիսանում են ժողովրդի հետ շփման առաջնային օղակը, լուծելու նրանց առօրյա խնդիրները` կրելով բնակչության սոցիալական-կենսական , բարեկեցության ողջ պատասխանատվությունը, որովհետև ժողովրդվարական համակարգի զարգացումը պայմանավորված է ՏԻՄ-ի կողմից լիազորությունների լիարժեք և իրավասությունների անթերի իրականացմամբ: Տեղական ինքնակառավարման մարմնին տրված է սեփական որոշումների կայացման իրավունքը, խնդիրների բացահայտման և լուծման` ժողովրդի անարգել մասնակցության իրավունքը:  
 Սիրելի համաքաղաքացիներ, մեր նպատակն է ունենալ առավել գործունակ և ֆինանսապես կայուն համայնք , որտեղ իրականացնենք, ձեր հետ համագործակցած, թափանցիկ և արդար կառավարում: Վստահ եմ, որ համայնք-պետություն աշխատանքային միասնականությամբ կկարողանանք լուծել մեր համայնքում եղած առկա խնդիրները և արդյունքում կունենանք բարեկեցիկ համայնք ուժեղ պետության առկայությամբ:  
 ՏԻՄ-ի 25-ամյակի առթիվ կրկին շնորհավորում եմ բոլորիս, համայնքային աշխատակիցներին, ավագանու անդամներին, համաքաղաքացիներին: Մաղթում եմ խաղաղություն, աշխատանքային հաջողություններ իրենց իրավասությունների լիարժեք իրականացման գործում` ի շահ համայնքի զարգացմանն ու տեղական իշխանության:

**Թալինի համայնքապետարան**